Document ID: 32005D0866

NÕUKOGU OTSUS,
1. detsember 2005,
millega muudetakse otsust 1999/70/EÜ riikide keskpankade välisaudiitorite kohta Central Bank and Financial Services Authority of Ireland'i välisaudiitori osas
(2005/866/EÜ)
EUROOPA LIIDU NÕUKOGU,
võttes arvesse Euroopa Ühenduse asutamislepingule lisatud protokolli Euroopa Keskpankade Süsteemi ja Euroopa Keskpanga põhikirja kohta, eriti selle artiklit 27.1,
võttes arvesse Euroopa Keskpanga 26. oktoobri 2005. aasta soovitust EKP/2005/10 Euroopa Liidu Nõukogule Central Bank and Financial Services Authority of Ireland'i välisaudiitori kohta, (1)
ning arvestades järgmist:
(1)
Euroopa Keskpanga (EKP) ja eurosüsteemi riikide keskpankade raamatupidamist auditeerivad sõltumatud välisaudiitorid, keda soovitab EKP nõukogu ja kiidab heaks Euroopa Liidu Nõukogu.
(2)
Praeguste Central Bank and Financial Services Authority of Ireland'i välisaudiitorite volitused on lõppenud ja neid ei uuendata. Seetõttu tuleb määrata välisaudiitor alates 2005. majandusaastast.
(3)
Central Bank and Financial Services Authority of Ireland on valinud oma välisaudiitoriks alates 2005. majandusaastast Deloitte & Touche'i ja EKP leiab, et valitud audiitor vastab ametikohale nimetamise nõuetele.
(4)
EKP nõukogu soovitas määrata välisaudiitorite volituste tähtajaks kolm aastat pikendamise võimalusega.
(5)
On asjakohane järgida EKP nõukogu soovitust ning muuta vastavalt nõukogu otsust 1999/70/EÜ, (2)
ON TEINUD JÄRGMISE OTSUSE:
Artikkel 1
Otsuse 1999/70/EÜ artikli 1 lõige 5 asendatakse järgmisega:
“5. Käesolevaga kinnitatakse Deloitte & Touche Central Bank and Financial Services Authority of Ireland'i välisaudiitoriks alates 2005. majandusaastast kolmeaastaseks tähtajaks, mida võib pikendada.”
Artikkel 2
Käesolevast otsusest teatatakse Euroopa Keskpangale.
Artikkel 3
Käesolev otsus avaldatakse Euroopa Liidu Teatajas.
Brüssel, 1. detsember 2005

Labels: 2
18
9
4